section_heading: Životopis
paragraph_text: Rodila se je u Kenleyju u V. Britaniji. U SAD-u se školovala te boravila jedn ugodinu. U rodnu Veliku Britaniju vratila se je 1939. početkom drugoga svjetskog rata. 1941. se je godine pridružila ATS-u. Od 1942. do kraja rata radila je u vojnom obrazovnom servisu. U Londonu je upoznala hrvatskog ekonomista Rudolfa Bićanića, predratnog mačekovca, koji je tijekom rata u Velikoj Britaniji službovao kao jugoslavenski politički dužnosnik. Za nj se je udala 1945. godine te s njim otišla živjeti u Zagreb u kojem je ostala do danas. Suprug je poslije rata nastavio karijeru sveučilišnog profesora. Uskoro mu se na položaju pridružila i supruga Sonia Wild, koja je bila jedna od prvih poslijeratnih anglistica.<ref>Dvije linije života Durieux. Sanjin Ivandić, Novi list. Pristupljeno 2. srpnja 2016. U Zagrebu je studirala anglistiku i jugoslavenske književnosti na Filozofskom fakultetu i diplomirala 1952., a doktorirala englesku književnost u Oxfordu 1959. godine.Sonia Bićanić, Hrvatska enciklopedija LZMK. Pristupljeno 2. srpnja 2016. Zaposlila se je na Katedri za engleski jezik i književnost na kojoj je ostala sve do odlaska u mirovinu 1992. godine.